حاسد د الله سره مقابله کوی

یو حکیم فرمایلی دي چی حسود انسان په پنځو طریقو سره د الله مقابله کوی :

لومړی ـ د هر هغه نعمت سره بُغض کوی چی د الله لخوا د ده څخه علاوه پر بل شخص هم ولوریږی ؛

دوهم ـ د هغو نعمتونو څخه چی الله یې تقسیموی د خپل حسادت له امله نارضایتی کوی ( د الله تقسیم صحیح نه بولی ) ؛

درېیم ـ د فضل الله سره بغض او حسد کوی ( الله پر هر چا چی ویې غواړی خپل فضل کوی ، خو حسود انسان هغه نه غواړی ) ؛

څلورم ـ حاسد غواړی چی اولیأالله ذلیل کړی ( الله چی پر هر چا خپل فضل او کرم کوی ، نو حاسد د هغه رکود غواړی ، یعنی د هغه ذلیل کیدل یې مطلب وی ) ؛

پنځم ـ حسود انسان د خپل حسد له امله د خدای دښمن یعنی شیطان خوشحاله کوی ( ځکه د الله د فضل څخه محرومول د ابلیس اصلی هدف او مقصد دی )